La companyia Teatre Micalet oferix l'obra de teatre 'Poseu-me les ulleres'
18 de desembre 2024

![](/media/2slmgrpi/_a911315_c.jpg?width=850&height=566.6666666666666)

La programació tardorenca de la delegació de Cultura de l'Ajuntament de Sagunt porta a la Casa Municipal de Cultura l'obra de teatre _Poseu-me les ulleres_, de la companyia Teatre Micalet. Esta tragèdia, que forma part de les activitats en homenatge a Vicent Andrés Estellés, té una duració de 90 minuts i es podrà gaudir el divendres 20 de desembre a partir de les 20.30 hores. El preu de l'entrada per a esta representació en valencià és de 9 euros: [https://www.servientradas.com/espectaculo/ayuntamiento\_de\_sagunto/6/poseu-me-les-ulleres.html](https://www.servientradas.com/espectaculo/ayuntamiento_de_sagunto/6/poseu-me-les-ulleres.html).

_Poseu-me les ulleres_, segons informa el departament de Cultura, no és un espectacle modern, ni antic, ni de repertori. És un espectacle biogràfic que fa ús d'un llenguatge basat en la narrativa documental i en la narrativa dramàtica. En este cas es narra la vida del poeta de Burjassot, Vicent Andrés Estellés. L'espectacle proposa una cerca dels episodis més rellevants de la seua existència i buscar connexions que existixen entre la seua vida i la seua obra per a oferir a l'espectador un conjunt de sensacions emocionals que el vinculen d'una manera íntima al cosmos del poeta valencià.

En eixe sentit, l'espectador assistix a la recreació del personatge central, Vicent Andrés Estellés, interpretat per l'actor Enric Juezas, en companyia d'un músic, Miquel Gil, un contertulià, Joan Peris, que compartixen el que podria ser un vermut d'un diumenge de primavera en una antiga cafeteria de Burjassot, en este cas, regentat per la cantinera/contertuliana, Pilar Almería.

*   [](http://www.facebook.com/sharer.php?u=https://aytosagunto.es/va/actualitat/la-companyia-teatre-micalet-oferix-l-obra-de-teatre-poseu-me-les-ulleres/ "Facebook")
*   [](http://twitter.com/share?url=https://aytosagunto.es/va/actualitat/la-companyia-teatre-micalet-oferix-l-obra-de-teatre-poseu-me-les-ulleres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-teatre-micalet-oferix-l-obra-de-teatre-poseu-me-les-ulleres/ "Linked In")
*   [](mailto:?body=https://aytosagunto.es/va/actualitat/la-companyia-teatre-micalet-oferix-l-obra-de-teatre-poseu-me-les-ulleres/)